Nicolae Popa a fost eliberat condiționat. El a stat aproape șase ani în închisoare. Fusese condamnat la 15 ani de detenție.

Procurorii nu au contestat decizia de eliberare condiționată.

Nicolae Popa a fost condamnat în lipsă la 15 ani de închisoare, pentru fraudă, în anul 2006. În acelaşi dosar, privind prăbuşirea FNI, a fost judecată şi Ioana Maria Vlas.

În anul 2000 peste 100.000 de români şi-au pierdut banii investiţi, iar statul român, care garantase, a fost obligat să plătească aproximativ o sută de milioane de euro drept compensaţii.

Înainte de condamnare, Nicolae Popa a fugit din ţară şi a fost arestat în decembrie 2009, de autorităţile judiciare indoneziene. A fost adus în ţară doi ani mai târziu.